Üthürzehetako lepoa

Üthürzehetako lepoa «Üthürzehetako lepoa (-a) (Mendatea)», Euskal Onomastikaren Datutegia (Euskaltzaindia). (Iturzaetako lepoa edo Larraineko lepoa ere deitua;  edo Uthurzéhétako lépoua; ) Larraine (Zuberoa) eta Otsagabia (Nafarroa Garaia) udalerriak lotzen dituen mendatea da. Itsas mailatik 1.573 metroko altitudean dago.

 Geografia 
Ohiko abiapuntua da Orhi (2.018 m.) mendira igotzeko, bai eta ekialdean duen Otsogorrigañera ere. Ekialdean ere Holtzarteko arroilak ditu. Olhadoko erreka bertan du iturria.

 Toponimia 
Gaur egungo frantsesezko Larrau toponimoakPaul Raymond: Dictionnaire topographique Béarn-Pays Basque Larraun forma ere izan du, historian: Sanctus Johannes de Larraun eta l'ospitau de Larraun (1174an eta 1385ean, Duchesne bilduma CXIV).Duchesne Bilduma, 99-114. Liburukiak, Oihenarten paperak - Frantziako Liburutegi Nazionala-

 Igoera 
Zuberoako aldetik Larraineko Laugibar aterpetik igo daiteke RD-26 errepidetik, mendatearen ipar-ekialdean kokaturikoa. Igoerak 15,3 kilometroko luzera du. Bertatik 1.205 metro igotzen dira (batez besteko %7,9a). Tarte batzuetan %10 gradiente du, gehiengoa %13a izanda. Larrainetik gainera ailegatzeko 1.362 metroko altueran dagoen Erroimendiko mendatea igaro behar da.

Otsagabitik hasita, mendateak 19,3 kilometroko luzera eta 100 metroko tunela ditu gainetik gertu. Alde horretatik, NA-2011 errepidetik, 815 metro igotzen dira (batez besteko %4,2a), gehiengoa %8a izanda.

 Frantziako Tourra 
Üthürzehetako lepora bitan igo dira txirrindulariak Frantziako Tourrean: 1996an eta 2007an.Larraineko mendatea Frantziako Tourrean Lehendabizikoz igo zutenean, Miguel Indurainek denbora asko galdu zuen, Iruñera zihoan etapa batean. 2007an, lasterketa osoko mendaterik gogorrenetariko bat izan zen, Orthezetik Aubisquera zihoan etapan egindakoa.

 Datuak 
UrteaEtapaKategoriaHasieraBukaeraLehendabizikoa tontorrean200716Hors CategorieOrthezeGourette-AubisqueTxente García Acosta 199617Hors CategorieArgelèrs de GasòstIruñea Richard Virenque

 Erreferentziak 

 Kanpo estekak 
 Pirinioetako zeharkaldia: Hendaiatik Hiru Erregeen Mahaiara (III),Orbaizeta-Larraine 2.000 metrotik goiti" (Argia. com, 2007-07-08 -- 2096. zk.)

Kategoria:Euskal Herriko Pirinioetako mendateak
Kategoria:Larraineko geografia
Kategoria:Otsagabiako geografia